
Ministru kabineta rīkojums Nr. 1127
Rīgā 2024. gada 17. decembrī (prot. Nr. 53 58. §)
Par Ministru kabineta apbalvojuma piešķiršanu par sasniegumiem starptautiskajās mācību priekšmetu olimpiādēs
· 1. Saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 41. un 46. punktu piešķirt 2024. gadā apbalvojumu – diplomu un attiecīgu naudas summu – šādiem starptautisko mācību priekšmetu olimpiāžu uzvarētājiem un viņu pedagogiem:
· 1.1. Ansim Gustavam Andersonam, Latvijas Universitātes datorzinātņu 1. kursa studentam, par iegūto 3. vietu starptautiskajā matemātikas olimpiādē un iegūto 1. vietu starptautiskajā informātikas olimpiādē – 3130 euro;
· 1.2. Nikitam Baranovam, Rīgas Tehniskās universitātes Inženierzinātņu vidusskolas 11. klases skolniekam, par iegūto atzinību starptautiskajā matemātikas olimpiādē – 710 euro;
· 1.3. Čuhaņam Li (Chuhan Li), Rīgas Valsts 1. ģimnāzijas 12. klases skolniekam, par iegūto atzinību starptautiskajā matemātikas olimpiādē – 710 euro;
· 1.4. Adriānam Pilikseram, Rīgas Tehniskās universitātes informācijas tehnoloģiju 1. kursa studentam, par iegūto 3. vietu starptautiskajā matemātikas olimpiādē – 995 euro;
· 1.5. Kristapam Lāsam, Rīgas Valsts 1. ģimnāzijas 12. klases skolniekam, par iegūto atzinību starptautiskajā matemātikas olimpiādē – 710 euro;
· 1.6. Armandam Tidriķim, Rīgas Valsts 1. ģimnāzijas 12. klases skolniekam, par iegūto atzinību starptautiskajā matemātikas olimpiādē – 710 euro;
· 1.7. Elzai Strumpei, Kembridžas Universitātes 1. kursa studentei, par iegūto 2. vietu starptautiskajā bioloģijas olimpiādē – 1425 euro;
· 1.8. Kārlim Dribam, Groningenas Universitātes 1. kursa studentam, par iegūto 2. vietu starptautiskajā bioloģijas olimpiādē – 1425 euro;
· 1.9. Martai Uzkalnei, Latvijas Universitātes un Rīgas Tehniskās universitātes biotehnoloģiju un bioinženierijas 1. kursa studentei, par iegūto 3. vietu starptautiskajā bioloģijas olimpiādē – 995 euro;
· 1.10. Līgai Blumfeldei, Rīgas Tehniskās universitātes Inženierzinātņu vidusskolas 12. klases skolniecei, par iegūto atzinību starptautiskajā bioloģijas olimpiādē – 710 euro;
· 1.11. Līvai Eglītei, Rīgas Tehniskās universitātes Inženierzinātņu vidusskolas 12. klases skolniecei, par iegūto 3. vietu starptautiskajā ķīmijas olimpiādē – 995 euro;
· 1.12. Linardam Lūsim, Latvijas Universitātes fizikas programmas 1. kursa studentam, par iegūto 3. vietu starptautiskajā ķīmijas olimpiādē – 995 euro;
· 1.13. Pēterim Imantam Mežciemam, Rīgas Valsts 1. ģimnāzijas 11. klases skolniekam, par iegūto atzinību starptautiskajā ķīmijas olimpiādē – 710 euro;
· 1.14. Matīsam Gercānam, Rīgas Tehniskās universitātes Inženierzinātņu vidusskolas 12. klases skolniekam, par iegūto atzinību starptautiskajā ķīmijas olimpiādē – 710 euro;
· 1.15. Artim Vilkam, Rīgas Ekonomikas augstskolas (SSE Riga) bakalaura programmas 1. kursa studentam, par iegūto 1. vietu starptautiskajā ģeogrāfijas olimpiādē – 2135 euro;
· 1.16. Rihardam Daugavvanagam-Vanagam, Rīgas Tehniskās universitātes Būvniecības un mašīnzinību fakultātes 1. kursa studentam, par iegūto 2. vietu starptautiskajā ģeogrāfijas olimpiādē – 1425 euro;
· 1.17. Amēlijai Čeičai, Sciences Po Paris 1. kursa studentei, par iegūto 2. vietu starptautiskajā ģeogrāfijas olimpiādē – 1425 euro;
· 1.18. Eduardam Robežniekam, Latvijas Universitātes datorzinātņu 1. kursa studentam, par iegūto 3. vietu starptautiskajā ģeogrāfijas olimpiādē – 995 euro;
· 1.19. Iļjam Reutinam (Ilya Reutin), Šveices Federālā tehnoloģiju institūta Cīrihē (ETH Zürich) 1. kursa studentam, par iegūto atzinību starptautiskajā astronomijas un astrofizikas olimpiādē – 710 euro;
· 1.20. Kimam Georgam Pavlovam, A. Liepas neklātienes matemātikas skolas pasniedzējam, A. G. Andersona, Čuhan Li, A. Piliksera, K. Lāsa un A. Tidriķa pedagogam – 2140 euro;
· 1.21. Marutai Avotiņai, A. Liepas neklātienes matemātikas skolas vadītājai, K. Lāsa pedagoģei – 250 euro;
· 1.22. Aijai Vasiļevskai, Rīgas Valsts 1. ģimnāzijas matemātikas skolotājai, A. Tidriķa pedagoģei – 250 euro;
· 1.23. Petram Gabuniam (Petr Gabuniia), Rīgas Tehniskās universitātes Starptautiskās zinātņu un tehnoloģiju skolas pedagogam, N. Baranova pedagogam – 500 euro;
· 1.24. Līvai Pētersonei-Niedrītei, Rīgas Valsts 1. ģimnāzijas bioloģijas skolotājai, E. Strumpes pedagoģei – 320 euro;
· 1.25. Katrīnai Dailai Neiburgai-Vīgantei, starptautiskās bioloģijas olimpiādes komandas vadītājai, E. Strumpes pedagoģei – 320 euro;
· 1.26. Rebekai Šķērstiņai, Rīgas Nacionālā zooloģiskā dārza zinātniskās darbības vadītājai, L. Blumfeldes pedagoģei – 250 euro;
· 1.27. Jānim Liepiņam, Latvijas Universitātes Mikrobioloģijas un biotehnoloģijas institūta vadošajam pētniekam, L. Blumfeldes pedagogam – 250 euro;
· 1.28. Kristapam Ozoliņam, Rīgas Valsts 1. ģimnāzijas bioloģijas skolotājam, M. Uzkalnes pedagogam – 570 euro;
· 1.29. Initai Kriškānei, Cēsu Valsts ģimnāzijas bioloģijas skolotājai, K. Dribas pedagoģei – 640 euro;
· 1.30. Artjomam Ubaidullajevam, Rīgas Tehniskās universitātes Inženierzinātņu vidusskolas ķīmijas skolotājam, L. Eglītes un M. Gercāna pedagogam – 1070 euro;
· 1.31. Gustavam Mežciemam, Rīgas Valsts 1. ģimnāzijas ķīmijas skolotājam, P. I. Mežciema pedagogam – 500 euro;
· 1.32. Tomam Pullem, Rīgas Valsts 2. ģimnāzijas ķīmijas skolotājam, L. Lūša pedagogam – 570 euro;
· 1.33. Moricam Robertam Mūrniekam, Egila Birznieka Jauno ģeogrāfu skolas skolotājam, R. Daugavvanaga-Vanaga, E. Robežnieka, A. Vilka un A. Čeičas pedagogam – 1565 euro;
· 1.34. Uldim Kleperam, Egila Birznieka Jauno ģeogrāfu skolas skolotājam, R. Daugavvanaga-Vanaga pedagogam – 320 euro;
· 1.35. Zaigai Tenisonei, Rīgas Valsts 1. ģimnāzijas ģeogrāfijas skolotājai, A. Vilka pedagoģei – 355 euro;
· 1.36. Ingunai Gailei, Cēsu Valsts ģimnāzijas ģeogrāfijas skolotājai, A. Čeičas pedagoģei – 320 euro;
· 1.37. Normundam Svētiņam, Druvas vidusskolas programmēšanas skolotājam, A. G. Andersona pedagogam – 355 euro;
· 1.38. Raivim Ieviņam, Pirmās programmēšanas skolas skolotājam, A. G. Andersona pedagogam – 355 euro;
· 1.39. Dmitrijam Docenko, starptautiskās astronomijas un astrofizikas olimpiādes Latvijas komandas vadītājam, I. Reutina pedagogam – 500 euro.
· 2. Šā rīkojuma 1. punktā minētās naudas balvas 33020 euro apmērā izmaksāt no likumā "Par valsts budžetu 2024. gadam un budžeta ietvaru 2024., 2025. un 2026. gadam" Izglītības un zinātnes ministrijas budžeta apakšprogrammā 42.06.00 "Valsts izglītības satura centra darbības nodrošināšana" iedalītajiem finanšu līdzekļiem.

